Nøgleord

Sammendrag



Nøgleord

1. Landbrug – fælles landbrugspolitik – integreret system for forvaltning og kontrol af visse støtteordninger – enkeltbetalingsordning – beregning af referencebeløbet, hvis der foreligger usædvanlige omstændigheder – anvendelse ved regional gennemførelse

(Rådets forordning nr. 1782/2003, som ændret ved forordning nr. 319/2006, art. 40, stk. 5, art. 59, stk. 3, første afsnit, og art. 61, og forordning nr. 2078/92)

2. Landbrug – fælles landbrugspolitik – integreret system for forvaltning og kontrol af visse støtteordninger – enkeltbetalingsordning – beregning af referencebeløbet, hvis der foreligger usædvanlige omstændigheder – anvendelse ved regional gennemførelse

(Rådets forordning nr. 1782/2003, som ændret ved forordning nr. 319/2006, art. 40, stk. 5, og art. 61)

3. Landbrug – fælles landbrugspolitik – integreret system for forvaltning og kontrol af visse støtteordninger – enkeltbetalingsordning – beregning af referencebeløbet, hvis der foreligger usædvanlige omstændigheder – anvendelse ved regional gennemførelse

(Rådets forordning nr. 1782/2003, som ændret ved forordning nr. 319/2006, art. 40, stk. 5, og art. 61)

Sammendrag

1. Artikel 40, stk. 5, i forordning nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere, som ændret ved forordning nr. 319/2006, skal fortolkes således, at såfremt der i den pågældende medlemsstat er fastsat forskellige enhedsværdier for så vidt angår hektarer udlagt som græsarealer og for enhver anden støtteberettiget hektar i henhold til denne forordnings artikel 61, har en landbruger, der på skæringsdagen i henhold til denne artikel er omfattet af forpligtelser til miljøvenligt landbrug i henhold til forordning nr. 2078/92 om miljøvenlige produktionsmetoder i landbruget samt om naturpleje, som er en direkte videreførelse af forpligtelser til miljøvenligt landbrug, der har medført omlægning fra agerjord til permanent græsareal, ret til at anmode om, at rettighederne i artikel 59, stk. 3, første afsnit, i forordning nr. 1782/2003 skal beregnes på basis af enhedsværdier, der er fastsat for støtteberettigede hektarer udlagt som andet end græsarealer.

(jf. præmis 52 og domskonkl. 1)

2. Artikel 40, stk. 5, i forordning nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere, som ændret ved forordning nr. 319/2006, sammenholdt med denne forordnings artikel 61, skal fortolkes således, at alene årsagsforbindelse mellem omlægningen af arealets anvendelse fra agerjord til permanent græsareal og deltagelse i en miljøvenlig landbrugsforanstaltning gør det muligt i forbindelse med beregningen af betalingsrettighederne ikke at tage hensyn til den omstændighed, at dette areal blev anvendt som permanent græsareal på skæringsdagen i henhold til forordningens artikel 61.

(jf. præmis 58 og domskonkl. 2)

3. Artikel 40, stk. 5, i forordning nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere, som ændret ved forordning nr. 319/2006, sammenholdt med denne forordnings artikel 61, skal fortolkes således, at dens anvendelse ikke er betinget af, at den landbruger, der indgiver ansøgning om enkeltbetaling, er den samme som den, der foretog ændringen af det pågældende areals anvendelse.

(jf. præmis 69 og domskonkl. 3)